recursal/SuperWikiNEXT-32B huggingface dataset:
Modest Musorgskij
Viktor Hartmann (1834–1873)
***Bilder fra en utstilling*** (russisk: Картинки с выставки – Воспоминание о Викторе Гартмане, *Kartinki s vystavki – Vospominaniye o Viktore Gartmane*, «Bilder fra en utstilling – Til minne om Victor Hartmann») er en pianosuite av den russiske komponisten Modest Musorgskij. Verket ble skrevet i 1874 som en pianosuite i ti deler, som en illustrasjon til syv ulike bilder i utstillingen. Stykket er et tydelig eksempel på romantisk musikk.

Suiten er krevende å spille, og blir derfor ofte benyttet som demonstrasjonsstykke med virtuoser. Men stykket er også blitt kjent gjennom en rekke arrangementer for fullt orkester og annen bruk av verket.

*Bilder fra en utstilling* er inspirert av en kunstutstilling av vennen, maleren og arkitekten Viktor Hartmann, og tar lytteren med gjennom utstillingen, bilde for bilde, hvor i hvert fall syv av disse er identifisert. Dette illustreres blant annet gjennom de korte «promenadene» i verket, kortere mellomspill som tar lytteren fra rom til rom. 

Hartmann hadde dødd av aneurisme året før, bare 39 år gammel og dette dødsfallet gjorde et sterkt inntrykk på Musorgskij og andre i hans miljø. De tok derfor initiativ til å lage en utstilling med mer enn 400 av Hartmanns malerier på Det keiserlige kunstakademi i St. Petersburg i februar og mars 1874. Musorgskij bidro også med bilder han hadde i sin private eie og besøkte utstillingen. Dette gjorde ham så oppglødd at den umiddelbart skrev dette stykket i løpet av en periode på seks uker.

Det var ikke før i 1886, fem år etter Musorgskijs død, at verket ble publisert. Dette skjedde etter en lett omarbeiding av Musorgskijs nære venn Nikolaj Rimskij-Korsakov.

Senere ble stykket særlig kjent gjennom Maurice Ravels orkestrering fra 1922.

Den engelske progrockgruppa Emerson, Lake & Palmer ga ut sin egen versjon av verket i 1971, med elementer av jazz og progrock.

Identifiserte bilder i stykket
------------------------------

Syv av bildene er identifiserte, men et av dem *Tuileries* har siden gått tapt. De øvrige er:

* Skisser til kostymer til balletten Trilby(nr 5 i suiten)Skisser til kostymer til balletten *Trilby*  
(nr 5 i suiten)
* Jøde med pelslue(nr. 6 i suiten)Jøde med pelslue  
(nr. 6 i suiten)
* Fattige jøde, Sandomir(nr. 6 i suiten)Fattige jøde, Sandomir  
(nr. 6 i suiten)
* Katakombene i Paris(nr 8 i suiten)Katakombene i Paris  
(nr 8 i suiten)
* En klokke med form som Baba Jagas hytte(nr 9 i suiten)En klokke med form som Baba Jagas hytte  
(nr 9 i suiten)
* Plan for ny byport i Kiev(nr 10 i suiten)Plan for ny byport i Kiev  
(nr 10 i suiten)

Eksterne lenker
---------------

* (en) Pictures at an Exhibition – kategori av bilder, video eller lyd på Commons Rediger på Wikidata

* (en) Pictures at an Exhibition – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** BNE
 |
***Enema endymion*** er en bille som hører til gruppen hornbiller i familien skarabider (Scarabaeidae).

Utseende
--------

En stor (ca. 50 millimeter), blank, rødbrun hornbille. Hannen har et langt, krumt, kraftig horn på hodet og et bredt, i spissen kløvet framspring på pronotum. Pronotum er blankt i midten, men med kraftig mikroskulptur på sidene. Også hunnen har et kort, trekantet horn på hodet, men mangler framspringet på pronotum. Dekkvingene er blanke i midten, med kraftig punktering på sidene.

Levevis
-------

Til tross for at disse store billene er forholdsvis vanlige, er ganske lite kjent om biologien deres. De holder mest til i skog, men kan også finnes i åpne områder. Larvene lever trolig i jorden. De voksne flyr om natten og kommer gjerne til lys, noen ganger tallrikt.

Utbredelse
----------

Arten er utbredt over det meste av Mellom- og Sør-Amerika, fra Mexico i nord til Bolivia i sør.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, Scarabaeidae Latreille, 1806
				+ Underfamilien hornbiller, Dynastinae MacLeay, 1819
					- Stammen Oryctini Mulsant, 1842
						* Slekten *Enema* Hope, 1837
							+ ***Enema endymion*** Chevrolat, 1843

Kilder
------

* Omtale av slekten

Eksterne lenker
---------------

* Bilder av arten
* (en) *Enema endymion* i Encyclopedia of Life Rediger på Wikidata

* (en) *Enema endymion* i Global Biodiversity Information Facility Rediger på Wikidata

* (en) *Enema endymion* hos ITIS Rediger på Wikidata

* (en) *Kategori:Enema endymion* – bilder, video eller lyd på Wikimedia Commons Rediger på Wikidata

* *Enema endymion* – detaljert informasjon på Wikispecies Rediger på Wikidata
* (en) Oryctini – kategori av bilder, video eller lyd på Commons
En pulled pork-sandwich

**Pulled pork** er en amerikansk matrett fra sydstatene. Den består av svinekjøtt (nakkestek), som er langtidsgrillet over trekull. Pulled pork grilles normalt i 12–15 timer ved temperaturer mellom 110 og 130°.

Før grillingen skal steken ligge i *rub* som er en krydderblanding. Navnet pulled pork kommer av at kjøttet blir så mørt at en kan trekke det fra hverandre i en masse små, tynne stykker, fordi det har stekt så lenge. Retten serveres ofte som hamburger med coleslaw.

Pulled pork kan også lages i andre varianter, de mest populære er nok pulled beef, som lages av oksekjøtt; pulled chicken, som er laget av kyllingkjøtt og pulled turkey, som lages av kalkun.

Referanser
----------

1. ↑  Hvordan laver man Pulled Pork? Pulled pork med tilbehør på irma.dk

Eksterne lenker
---------------

* (en) Pulled pork – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |
**Kenneth Sandvold** (født 22. november 1951) er en norsk gründer og eiendomsinvestor. Han etablerte kleskonsernet Bik Bok sammen med designeren Ola Kongshaug tidlig på 70-tallet. Bik Bok ble en suksess i norsk motehistorie. Sammen med Karstein Gjersvik børsnoterte de selskapet. 
Etter at Sandvold solgte seg ut, har han primært gjort seg gjeldende i eiendomsbransjen.

I 2011 ble Sandvold dømt til fengsel av Oslo tingrett etter at en ung mann fikk en isblokk i hodet fra taket av en av Sandvolds bygårder. Hans firma Sandvold Bolig AS ble dømt til å betale en bot på to millioner kroner. Sandvold anket fengselsdommen, og i Borgarting lagmannsrett ble han i 2012 dømt på nytt, men straffen redusert til 60 dagers fengsel. Sandvold anket til høyesterett, der han ble frikjent i 2013; hans driftsleder og bror ble imidlertid dømt til fengsel for det samme forholdet også i høyesterett.

Kenneth Sandvold spilte ishockey for Vålerenga og juniorlandslaget. Samtidig spilte han for landets øverste divisjon i fotball, og representerte klubbene Frigg, Stabæk og Hamar IL.

Referanser
----------

1. ↑  Fengsel for gårdeier etter isras – Kenneth Sandvold tapte i retten
2. ↑  Gårdeier dømt til fengsel etter isras
3. ↑  Gårdeier fikk redusert straffen etter isras
4. ↑  Gårdeier frikjent etter isras
Melbourne sett fra bukta.
**Port Phillip** (også kjent som **Port Phillip-bukta** eller **Port Phillip Bay**) er en bukt i Victoria i Australia rett sør for delstatshovedstaden Melbourne. Bukta dekker et område på 1267 km². Den er svært grunn for størrelsen, bare 23,7 meter på det dypeste. Bukta er forbundet med Bass-stredet i sør gjennom The Rip.

Før britisk kolonisering av Australia var områdene rundt bukta hjemstedet til Wathaurongfolket i vest, Wurundjerifolket i nord og Boonwurrungfolket i sør og øst. Den første britiske bosetningen i området skjedde i 1803 ved Sorrento i den sørøstlige delen av bukta. Denne bosetningen ble kortvarig og området ble ikke bosatt før Melbourne ble grunnlagt rundt 30 år senere.

Referanser
----------

1. ↑  «Taylor & Francis Online :: Marine geology of Port Phillip, Victoria - Australian Journal of Earth Sciences - Volume 48, Issue 3». Informaworld.com. 8. november 2010. Besøkt 29. oktober 2012. [*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
**Lake Superior**, eller **Øvresjøen**, er den største av De store sjøer som ligger på grensen mellom Canada og USA. Den grenser til Ontario i Canada, Minnesota, Wisconsin og Michigan i USA. De andre store innsjøene i området er Ontariosjøen, Eriesjøen og Michigan-Huronsjøen. Lake Superior har tradisjonelt vært regnet som den største av De store sjøer da Michigansjøen og Huronsjøen har vært regnet som to separate sjøer, men hydrologisk sett er disse én sammenhengende sjø der de to delene forbindes via det åtte kilometer brede og 37 meter dype Mackinacstredet.

Lake Superior er med sine 82 100 km² verdens nest største ferskvannsinnsjø i areal, bare Michigan-Huronsjøen er større. Kaspihavet er også større, men består av saltvann og Bajkalsjøen i Sibir har større volum. Største lengde og bredde er henholdsvis 560 og 260 kilometer. Middeldybden er 147 meter og den er 406 meter dyp på det dypeste og inneholder 12 100 km³ vann.

Strendene, inkludert øyene, har en total lengde på 4 393 kilometer. Den største øyen i innsjøen er Isle Royale. Over 200 elver har sitt tilløp i sjøen, de største er Nipigon, St. Louis River, Pigeon River, Pic River, White River, Michipicoten River og Kaministsquia River. Utløpet er elva St. Marys som renner til Huronsjøen.

Viktige byer ved Lake Superior er Duluth, Thunder Bay, Marquette, Sault Ste. Marie, Ontario og Sault Ste. Marie, Michigan.

* Fra Pictured Rocks National Lakeshore på Michigans øvre halvøy.Fra *Pictured Rocks National Lakeshore* på Michigans øvre halvøy.
* Innsjøen er tilfrosset fra november til april.Innsjøen er tilfrosset fra november til april.
* Fyrtårnet Split Rock Lighthouse på Ellingson Island i innsjøen.Fyrtårnet *Split Rock Lighthouse* på Ellingson Island i innsjøen.

Referanser
----------

1. 1 2 3 4 5 6  Lakepedia.com: *Lake Superior*
2. ↑  Michigan and Huron: One Lake or Two ? fra Pearson Education, Inc: Information Please Database, 2007.

Eksterne lenker
---------------

* (en) Lake Superior – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** NKC **·** GeoNames **·** GeoNames **·** GNIS
 |
**Wales’ nasjonalbibliotek** (walisisk: *Llyfrgell Genedlaethol Cymru*, engelsk: *National Library of Wales*) ligger i Aberystwyth i Wales. 

Biblioteket er berettiget til å motta en kopi av hver eneste utgitt verk fra Storbritannia og Irland og huser nå over fire millioner trykksaker. Bygningen var formgitt av arkitekt Sidney Greenslade som vant en konkurranse til å tegne bygningen i 1909. Selve byggingen startet i 1911.

Biblioteket har mange sjeldne bøker, inkludert *Yny lhyvyr hwnn*, den aller første boken som ble trykket med walisisk språk i 1546 og den første walisiske oversettelsen av hele Bibelen i 1588. Det oppbevarer også mange sjeldne og betydningsfulle manuskripter, blant annet *Llyfr Du Caerfyrddin*, eller *Carmarthens svarte bok*, som er det tidligste overlevde manuskript som er fullstendig skrevet på walisisk, og *Llyfr Taliesin* eller *Taliesins bok*, og et manuskript som inneholder arbeidene til Geoffrey Chaucer.

Biblioteket inneholder også *Det politiske arkiv for Wales* (*The Welsh Political Archive*) og *Det nasjonale audiovisuelle arkiv for Wales* (*The National Screen and Sound Archive of Wales*). I tillegg oppbevares også kart, fotografier, malerier, topografiske og landsskapstrykk, tidsskrifter og aviser. Mange av de mest betydningsfulle manuskripter og bøker har blitt digitalisert og gjort tilgjengelig for offentligheten via bibliotekets nettsted.

I 2000 klarte en tyv å stjele bortimot femti ekstremt sjeldne kart fra biblioteket. Kartene er antatt solgt til private samlere.

Referanser
----------

1. ↑  BBC: Man stole 50 maps from library
2. ↑  BBC: £70,000 rare map thief is jailed

Eksterne lenker
---------------

* (en) Offisielt nettsted Rediger på Wikidata

* (cy) Offisielt nettsted Rediger på Wikidata

* (en) National Library of Wales – kategori av bilder, video eller lyd på Commons Rediger på Wikidata
* Online Library Catalogue
* NLW Treasures inneholder digitaliserte bilder av betydningsfulle manuskripter, mange komplette.
* The National Screen and Sound Archive of Wales

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
| Medaljeoversikt |
| --- |
| VM i turn |
| Bronse | VM 1950 i Basel |  Lagkonkurranse |

**Liliana Torriani** (født 30. november 1920, død 2003) er en tidligere italiensk turner. Hun representerte klubben *l'Unione Sportiva Sestri Ponente*. 

I 1950 deltok hun i VM i turn. Individuelt fikk hun ingen medaljer, men Italia fikk bronse i lagkonkurransen. Individuelt kom hun på 37.-plass sammenlagt. Torriani var den ene fra l'Unione Sportiva Sestri Ponente som deltok i dette OL, Renata Bianchi var den andre.

Hun deltok i OL i 1948, 27 år gammel, men vant ingen OL-medaljer. Dette var første gang kvinner ikke konkurrerte kun som lag i OL-sammenheng, og Italia fikk 6.-plass i lagkonkurransen. Individuelt fikk hun på 63.-plass sammenlagt, med 48.-plass i ringer som beste resultat individuelt.

Referanser
----------

1. ↑  1950 World Championships Arkivert 12. oktober 2007 hos Wayback Machine. (som Lucia Torriani)
2. ↑  Unione Nazionale Associazioni Sportive Centenarie d'Italia – *Annuario 2006-2007* Arkivert 21. august 2010 hos Wayback Machine. (s. 38)

Eksterne lenker
---------------

* (en) Liliana Torriani – Olympedia Rediger på Wikidata

* (en) Liliana Torriani – Sports-Reference (OL-resultater – arkivert) Rediger på Wikidata
**Richard Fitzalan, 10. jarl av Arundel** (født ca. 1313, død 24. januar 1376) var en engelsk adelsmann og militærkommandant.

Liv og virke
------------

### Bakgrunn

Han var sønn av Edmund Fitzalan, 9. jarl av Arundel og Alice Warenne. Hans fødselsår er usikkert, men man antar at det var ca. 1313, og det var i alle tilfelle ikke før 1307.

I 1321 allierte faren seg med Despenserslekten, som var Edvard IIs yndlinger. Alliansen ble beseglet ved at Richard giftet seg med Isabella, datter av Hugh le Despenser den yngre. Lykken snudde seg for Despenserslekten noen få år etter, og i 1326 ble Edmund Fitzalan henrettet. Richard fikk ikke arve sin fars eiendommer eller titler.

### Jarl av Arundel

I 1330 hadde det politiske klimaet endret seg, og i løpet av de neste årene klarte Richard å få tittelen som jarl av Arundel såvel som eiendommene i Sussex og Wales. I 1334 ble han overdommer i Nord-Wales (en tittel han etterhvert ble gitt for livstid), sheriff for livstid i Caernarvonshire og governær for Caernarfon slott.

Til tross for hans embeter i Wales, tilbrakte Richard mye av sin tid med militær sysler i Skottland og Frankrike. I 1337 ble han medkommandant for den engelske hæren i nord, og året etter ble han enekommandant.

I 1340 kjempet han i slaget ved Sluys, og deretter i beleiringen av Tournai. Han hadde så en ny periode i Skottland, før han vendte tilbake til kontinentet og ble medløytnant av Aquitaine. Han var en av tre mest sentrale engelske kommandantene i slaget ved Crecy i 1346. Etter dette tilbrakte han flere år med felttok og diplomatiske reiser.

I 1353 arvet han tittelen jarl av Sussex (Warenne) fra sin morfar. Han brukte ikke denne tittelen før i 1361, da hans mor, som var enkegrevinne av Sussex, døde. Tittelen og eiendommene økte hans rikdom betraktelig, og han var i stand til å yte meget store lån til Edvard III. Allikevel var det etter hans død igjen en stor sum i kontanter.

Hans første ekteskap, med Isabella Despenser, ble nullifisert, med henvisning til at hun ikke hadde giftet seg av fri vilje. Deretter giftet han seg med Eleanor av Lancaster, datter av Henry Plantagenet, 3. jarl av Leicester. Han fikk en datter i det første ekteskapet, og tre sønner i det andre. Richard etterfulgte ham som jarl av Arundel, John ble marskalk av England, og Thomas ble erkebiskop av Canterbury og rikskansler i England. Han fikk også flere døtre i andre ekteskap, hvorav to overlevde barneårene: Joan, som giftet seg med Humphrey de Bohun, jarl av Hereford, og Alice, som giftet seg med Thomas Holland, 2. jarl av Kent.


|  |  |  |
| --- | --- | --- |
| Forgjenger:**Edmund Fitzalan** | **Jarl av Arundel**(før ca. 1330–1376) | Etterfølger:**Richard Fitzalan** |

|  |  |
| --- | --- |
| Oppslagsverk/autoritetsdata | Geni
 |
**Walibi Holland** er en av de største fornøyelsesparkene i Nederland. Parken ligger i Biddinghuizen (Dronten kommune) i den nederlandske provinsen Flevoland. Tidligere gikk parken under navnet *Walibi World*, *Six Flags Holland*, *Walibi Flevo* og *Flevohof*.*Walibi Holland* har seks eller sju berg-dal-baner, inkludert den største, raskeste og lengste berg-og-dal-banen i Benelux the *Goliath*. Opprinnelsen til den første Walibi-parken, parken ble opprettet i 1975 av Eddy Meeùs, en belgisk forretningsmann. Navnet "Walibi Belgium" kommer fra de tre kommunene som parken ligger i: Wavre, Limal og Bierges.

Historie
--------

Parken startet i 1971 opp under navnet *Flevohof* som en gård hvor urbane kunnskap kan gi jordbruk. Når den tidligere *Flevohof* gikk konkurs i 1991, ble parken tatt over av Walibi group og omdøpt *Walibi Flevo*. Denne parken ble kjøpt av Premier Parker i 1998 og ble så forandret i 2000 til *Six Flags Holland*. Siden '2011 har dagens navn vært i bruk. De fleste severdigheter, blant annet berg-dal-baner og mange andre "thrill rides" er fra *Six Flags* og *Walibi Flevo* perioden. I de siste årene har parken forsøkt å presentere seg selv mer som en familiepark.

  

Goliath

Referanser
----------

1. ↑

Eksterne lenker
---------------

* (en) Offisielt nettsted Rediger på Wikidata

* (en) Walibi Holland – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Sigvardt Adelsten Rosenqvist Pran** (født 15. februar 1898, død 8. desember 1975) var en norsk offiser og skogeier, kjent for sin innsats i april 1940, som han ble dekorert med Krigskorset med sverd for.

Bakgrunn
--------

Pran ble offiser i 1919. Han tok i 1921 den militære høyskole og studerte utenlands i Storbritannia og Frankrike. I 1930 oppnådde han kapteins grad. Han var i 1934 adjutant hos kong Haakon. Fra 1937 til 1939 arbeidet han som stabssjef i Forsyningskorpset.

Andre verdenskrig
-----------------

I 1940 var Pran kompanisjef i Hedmark. Under den tyske invasjonen deltok Pran i kampene mot de tyske styrkene. 14. april 1940 ved Strandlykkja og Lundehøgda ledet Pran en avdeling på 40 mann som klarte å stanse det tyske angrepet. Dette ble ansett å være viktig da det ga tid til å organisere forsvaret ved Tangen. For denne innsatsen ble kaptein Pran i statsråd 28. oktober 1949 tildelt Krigskorset med sverd. Begrunnelsen lød: «for særlig fremrakende [sic] føring av sin avdeling og fremrakende [sic] tapperhet under kampene på Strandløkka og Lundehøgda 1940, hvor han ble såret.» Samtidig ble også major Olaf Helset og løytnant Sven Holmsen hedret med samme utmerkelse. Avisen Verdens Gang omtalte hvordan deres innsats ved Midtskogen og Tangen-avsnittet utgjorde «bedrifter tydelig avtegner seg i forgrunnen blant det foreliggende rapportmateriale». Løytnant Holmsen, som lå i framskutt stilling og slo tilbake tysk angrep, var Prans nestkommanderende og overtok kommandoen da Pran ble såret.

Pran ble arrestert av okkupantene 16. august 1943 og sendt til Tyskland, der han satt fangenskap i Schildberg og Luckenwalde inntil freden kom.

Videre karriere
---------------

Etter krigen ble Pran utnevnt til oberst. Fra 1946 til 1956 var han sjef for Jegerkorpset. Han gikk deretter ut av tjenesten i Forsvaret for å bli gårdbruker og forvalte sine skogeiendommer i Sør-Odal.

Pran mottok Krigskorset med sverd, Norges høyeste utmerkelse  Foto: KEN

Utmerkelser
-----------

Pran ble utover Krigskorset også tildelt Deltagermedaljen. Han var offiser av den belgiske Kroneordenen og ridder av den franske Æreslegionen.

Referanser
----------

1. 1 2 3  Bjørn Steenstrup: *Hvem er hvem? 1964*, Oslo: Aschehoug, 1964, s. 488.
2. 1 2  «"General Helset har æren for at Konge og Regjering ble reddet"», *Verdens Gang*, 29. oktober 1949, s. 1 og 16.
3. ↑  Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 192.
4. ↑  *Nordmenn i fangenskap 1940-1945*, Oslo: Universitetsforlaget, 1995, s. 523.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni **·** Fangeregisteret

 |

Portal: Andre verdenskrig
**Breitenau** er en østerriksk kommune med 1416 innbyggere (pr. 1. januar 2014) i distriktet Neunkirchen i Niederösterreich.

Geografi
--------

Breiteneu ligger i Steinfeld i det såkalte Industrieviertel i Niederösterreich, ca fem kilometer øst for Neunkirchen. Kommunens areal strekker seg over 9,65 kvadratkilometer, hvorav 42,52 prosent er skog.

### Nabokommuner

Til Breitenau grenser:

* i nord: St. Egyden am Steinfeld
* i nordøst: Wiener Neustadt
* i øst: Schwarzau am Steinfeld
* i sør: Natschbach-Loipersbach
* i vest: Neunkirchen

Historie
--------

I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har tatt del i nasjonen Østerrikes vekslende historie.

Befolkning
----------

### Befolkningsutvikling

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Årstall | 1869 | 1880 | 1890 | 1900 | 1910 | 1923 | 1934 | 1939 | 1951 | 1961 | 1971 | 1981 | 1991 | 2001 | 2011 |
| Befolkning | 448 | 501 | 639 | 746 | 895 | 893 | 1043 | 999 | 966 | 1047 | 1050 | 1161 | 1246 | 1317 | 1394 |

Kilde: Statistik Austria

### Religion

Ifølge data fra folketellingen i 2001 er 82,2 % av befolkningen romersk-katolske og 2,7 % protestanter. 4,2 % er muslimer mens 9,7 % av befolkningen ikke bekjente seg til noen religion.

Politikk
--------

Kommunens borgermester er Helmut Maier, kontorsjef er Robert Kwas. Etter kommunevalget 25. januar 2015 fordeler de 19 kommunestyrerepresentantene seg slik mellom partiene:

|  | Valg 2010 | Valg 2015 |
| --- | --- | --- |
| Sozialdemokratische Partei Österreichs (SPÖ) | 14 | 13 |
| Österreichische Volkspartei (ÖVP) | 4 | 5 |
| Freiheitliche Partei Österreichs (FPÖ) | 1 | 1 |

Økonomi og infrastruktur
------------------------

I 2001 fantes det sysselsatte i 37 bedrifter utenom primærnæringene. Ifølge en undersøkelse fra 1999 var det 25 bedrifter knyttet til land- og skogbruk. Folketellingen i 2001 viste at 554 personer var i arbeid noe som gir en sysselsettingsandel på 46,66 prosent.

Referanser
----------

1. ↑  «Dauersiedlungsraum der Gemeinden Politischen Bezirke und Bundesländer - Gebietsstand 1.1.2018». Statistik Austria. Besøkt 10. mars 2019.
2. ↑  «Einwohnerzahl 1.1.2018 nach Gemeinden mit Status, Gebietsstand 1.1.2018». Statistik Austria. Besøkt 9. mars 2019.

Eksterne lenker
---------------

* Offisielt nettsted Rediger på Wikidata

* (en) Breitenau, Lower Austria – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
***Nip/Tuck*** er en amerikansk dramaserie fra sykehusmiljø skrevet av Ryan Murphy for FX Networks. Fjernsynsserien startet i 2003 og ble avsluttet i 2010. Serien handlet om de to plastikkirurgene Sean McNamara og Christian Troy som drev sin egen klinikk i Miami, Florida. De hadde til tider store problemer med å skille jobb og privatliv, og de møtte på store utfordringer i hverdagen. Serien gjorde seg kjent for detaljerte scener innen vold, sex og plastisk kirurgi. Samt mange tabubelagte sosiale og seksuelle tabuer.

I Norge gikk serien på TV3.

Skuespillere
------------

* Dylan Walsh – Sean McNamara
* Julian McMahon – Christian Troy
* John Hensley – Matt McNamara
* Roma Maffia – Liz Cruz
* Kelly Carlson – Kimber Henry
* Joely Richardson – Julia McNamara

Eksterne lenker
---------------

* (en) *Nip/Tuck* på Internet Movie Database Rediger på Wikidata

* (no) *Nip/Tuck* hos Filmfront Rediger på Wikidata

* (en) *Nip/Tuck* på The Movie Database – TV Rediger på Wikidata

* (en) *Nip/Tuck* på Rotten Tomatoes Rediger på Wikidata

* (en) *Nip/Tuck* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
**Rāmprāsad Sen** (bengali: রামপ্রসাদ সেন; født ca. 1723, død ca. 1775) var en shaktapoet fra Bengal i India. Han var en svært populær dikter i sin samtid og diktene synges fremdeles. Historiene om hans liv er en blanding av faktiske opplysninger, legender og myter.

Ramprasad skapte en ny musikksjanger med sin kombinasjon av bengalsk folkemusikk fra baultradisjonen og kirtansang. Han er også en praktisk tantriker.

Hans dikt, kjent som *Ramprasadi*, var stilet til gudinnen Kali og skrevet innenfor den religiøse hengivelsestradisjonen bhakti. Mange av diktene er skrevet i en form som fra barnets posisjon til modergudinnen: «Det er temperatur i Ramprasads sangdikt til Kali. Sangeren feirer gudinnens nærvær og raser over hennes fravær; ikke hennes fravær fra alt og alle, men fraværet fra ham og hans pinte tilværelse»

Forfatterskapet omfatter verkene *Vidyasundar*, *Kali-kirtana*, *Krishna-kirtana* and *Shaktigiti*. Noen av hans tekster er utgitt på norsk i antologien *Bengalske sanger*, 2005.

Referanser
----------

1. 1 2   Gemeinsame Normdatei, GND-ID 1089209657, besøkt 5. februar 2022[Hentet fra Wikidata]
2. 1 2   Library of Congress Authorities, Library of Congress autoritets-ID n81099068, besøkt 5. februar 2022[Hentet fra Wikidata]
3. 1 2   Autorités BnF, BNF-ID 119211103, besøkt 5. februar 2022[Hentet fra Wikidata]
4. ↑  Sitat fra Wera Sæthers innledning til *Bengalske sanger*, 2005

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Banglapedia **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** CiNii
 |
Boksarreke er mellom de mest kjente pussereke-artene.
**Pussereker** er et ord som blir brukt om alle svømmende ti-fotkreps (særlig reker eller rekeliknende dyr) som spiser parasitter fra større organismer. De blir ofte benyttetet som eksempel på mutualistisk symbiose; det vil si samliv mellom ulike organismer hvor begge parter drar bruk av samlivet. I denne muligheten får fisk forbedrede helsen sin ved at rekene plukker av parasitter og dødt vev, mens rekene på sin side både får mat og unngår å bli spist av fisken.

Pusserekene er en polyfyletisk gruppe som bygger på andre kriterier enn evolusjonært slektskap. De er ikke i nær slekt, selv om alle hører til ordenen Ti-fotkreps (Decapoda). De pussende artene vi kjenner hører til de tre de ulike familiene Palaemonidae, Hippolytidae og Stenopodidae. Stundom blir navnet benyttet bare om slekten *Lysmata*, som hører til *Hippolytidae*.

Pussereker er vanlig å ha i saltvannakvarium for å holde akvariet rent og fiskene sunne.

|  |  |
| --- | --- |
| Oppslagsverk/autoritetsdata | Store norske leksikon
 |
Bevegelsens flagg.
**Popular Front for the Liberation of the Occupied Arabian Gulf** (arabisk: الجبهة الشعبية لتحرير الخليج العربي المحتل‎, forkortet **PFLOAG**), senere kalt **Popular Front for the Liberation of Oman and the Arab Gulf** (arabisk: الجبهة الشعبية لتحرير عُمان والخليج العربي‎), var en marxistisk og nasjonalistisk revolusjonær arabisk bevegelse i Oman. Organisasjonen ble grunnlagt i 1968 som etterfølgeren av Dhofar Liberation Front for å kjempe for et selvstendig Dhofar. I august 1969 vant PFLOAG en seier når de erobret byen Rakhyut.

I 1974 ble organisasjonen delt opp i to separate deler - Popular Front for the Liberation of Oman og Popular Front for the Liberation of Bahrain, hvor de to delene som navnene tilsier opererte i hver sine land. PFLOAG nådde toppen av sin styrke under Dhofar-opprøret, men ble omsider slått etter en iransk intervensjon som lyktes i å slå ned opprøet innen 1975.

Referanser
----------

1. ↑  Popular Front for the Liberation of the Occupied Arabian Gulf, Malcolm C. Peck, entry in Encyclopedia of the Modern Middle East and North Africa, Gale Group, Inc. retrieved from Answers.com
2. ↑  John Peterson, Defending Arabia, 1986, Taylor & Francis, pp 100
3. ↑  Halliday, Fred. *Revolution and Foreign Policy: The Case of South Yemen, 1967-1987*. Cambridge Middle East library, 21. Cambridge: Cambridge University Press, 1990. p. 144

|  |  |
| --- | --- |
| Oppslagsverk/autoritetsdata | VIAF
 |
***Rampage*** er tysk-canadisk thriller fra 2009 regissert av Uwe Boll. Hovedrollen spilles av Brendan Fletcher, mens sentrale biroller spilles av Michael Paré og Shaun Sipos. Filmen ble vist på kino i Tyskland, men ble sluppet direkte på DVD i resten av verden. Dette er Uwe Boll sin første film som i all hovedsak fikk positive vurderinger.

Den har fått to oppfølgere: *Rampage: Capital Punishment* (2014) og *Rampage: President Down* (2016)*.*

Handling
--------

I den fiktive byen Tenderville, Oregon, bor den 23 år gamle Bill Williamson sammen med sine foreldre og han har en lavtlønnet jobb som mekaniker ved et bil-verksted. Han føler seg bombardert med problemer som terrorisme, overbefolkning og global oppvarming som har hører om hver dag på TV, og gjennom de frittalende politiske synspunktene til 21 år gamle Evan Drince, som ser ut til å være hans eneste venn. Bills foreldre mener at det er på tide at han snart flytter hjemmefra. Underveis til jobb stopper Bill for å kjøpe en kaffe, og han begynner å krangle med eieren av en kaffebar fordi han er misfornøyd med kaffen sin. På jobb, blir han avbrutt av sjefen sin når han jobber med et privat kjøretøy i arbeidstiden. Sjefen avviser deretter Bills anmodning om lønnsforhøyelse på en nedlatende måte.

Etter jobb drar Bill hjem og produserer falske penger, og han konstruerer en rustning av kevlar komplett med hjelm og paintball-maske. Neste morgen bevæpner han seg med halvautomatiske våpen, maskinpistoler, kniver og skuddsikker vest, og går til angrep på byens innbyggere.

Rolleliste
----------

* Brendan Fletcher som Bill Williamson
* Shaun Sipos som Evan Drince (Bills kamerat)
* Michael Paré som Sheriff Melvoy
* Lynda Boyd som Bills mor
* Matt Frewer som Bills far
* Robert Clarke som Evans far
* Katey Grace som Bankmann
* Brent Hodge som betjent ved bingohall
* Katharine Isabelle som kvinne ved skjønnhetssalong
* Malcolm Stewart som Banksjef
* Pale Christian Thomas som servitør
* Michaela Mann som servitør

Referanser
----------

1. ↑  «Uwe Boll's». *www.worstpreviews.com*. Arkivert fra originalen 9. november 2020. Besøkt 27. mai 2017.
2. ↑  «Fantastic Fest Review: Rampage - Uwe Boll Actually Made a Good Movie?! – /Film». *Slashfilm* **(engelsk)**. 30. september 2009. Besøkt 27. mai 2017.

Eksterne lenker
---------------

* (en) *Rampage* på Internet Movie Database Rediger på Wikidata

* (no) *Rampage* hos Filmfront Rediger på Wikidata

* (sv) *Rampage* i Svensk Filmdatabas Rediger på Wikidata

* (en) *Rampage* på AllMovie Rediger på Wikidata

* (fr) *Rampage* på Allociné Rediger på Wikidata

* (nl) *Rampage* på MovieMeter Rediger på Wikidata

* (de) *Rampage* på filmportal.de Rediger på Wikidata

* (en) *Rampage* på Rotten Tomatoes Rediger på Wikidata
**Karasuk** (russisk: Карасук) er ei elv i Novosibirsk oblast i Russland. Den er 531 km lang, med et nedslagsfelt på 11 300 km².

Karasuk begynner rundt 100 km sørvest for Novosibirsk, på 190 moh. Den renner i sørvestlig retning gjennom en bred dal i de sørlige delene av Barabasteppene, til den munner ut i et endorheisk bekken med små sjøer og sumper rundt 105 moh, på grensen til Kasakhstan. Ved høy vannstand renner noe vann fra øst for byen Karasuk i sørlig retning over Tsjuman (russisk: Чуман) til elva Burla (russisk: Бурла), og en annen del i nordlig retning over greinen Baganjonok (russisk: Баганёнок) til elva Bagan (russisk: Баган). Karasuk har ingen større sideelver.

Ved elvas nedre løp ligger byen og jernbaneknutepunktet Karasuk. 

Karasuks kildeområde ble 26. mars 2007 erklært som spesielt verneverdig område.

Referanser
----------

1. ↑  Store sovjetiske encyklopedia
2. ↑  Pressemelding fra nettstedet «Sibirskij Projekt» Arkivert 28. september 2007 hos Wayback Machine. (russisk)

|  |  |
| --- | --- |
| Oppslagsverk/autoritetsdata | GeoNames
 |
**Rampete Robin** (*Horrid Henry*) er en bokserie skrevet av Francesca Simon og utgitt fra 1994. Hovedpersonen Rampete Robin bor sammen med mamma, pappa og lillebror Perfekte Peter. Han er en fantasifull gutt som stadig får nye ideer. Selv synes han at ideene er gode, men noen oppfatter ham som svært rampete. Dette gjelder spesielt nabo og «venn» Gretne Grete og hennes venninner, Sure Sara, Late Linda og Vakre Varuni.

Historiene om Rampete Robin har i nyere tid blitt gjenskapt i en animert TV-serie.

Rampete Robin hater skolematen, skolen, naturen, Perfekte Peter, mamma, pappa, Gretne Grete, Sjefete Sjur, Overlegne Ove, frøken Bjerke Riis, Klissvåte Klaus og Grusomme Guri.

Rampete Robin elsker godteri, potetgull, rampestreker, TV og videospill. Rampete Robin er 8 år og går i 3. klasse. Broren hans Perfekte Peter er 6 år og går i 1. klasse.

Bøker om Rampete Robin
----------------------

* *Rampete Robin*
* *Rampete Robin møter dronningen*
* *Rampete Robin tar hevn*
* *Rampete Robin blir rik*
* *Rampete Robin og tannfeen*
* *Rampete Robin raner banken*
* *Rampete Robin og den avskylige snømannen*
* *Rampete Robin og mumiens forbannelse*
* *Rampete Robin og den hemmelige klubben*
* *Rampete Robin og barnevakten*
* *Rampete Robin og fotballfantomet*
* *Rampete Robin får lus*
* *Rampete Robin feirer jul*
* *Rampete Robin og spøkelseshuset*
* *Rampete Robins underbukse*
Portal: Film

***Rampage: President Down*** var en canadisk actionfilm fra 2016, regissert av Uwe Boll. Dette var den tredje filmen i Rampage-serien etter *Rampage* fra 2009 og *Rampage: Capital Punishment* fra 2014 som også ble regissert av Uwe Boll.

Handling
--------

Tre år etter at han begikk en rekke mord ved en TV-stasjon (i den andre filmen) i Washington D.C. (hvorpå han ble antatt død etter en massiv eksplosjon) vender Bill Williamson tilbake fra skjulestedet sitt og dreper USAs president, visepresident og forsvarsminister med en snikskytter-rifle. Mens han gjemmer seg ved en hytte i skogen, håner Bill de amerikanske myndighetene, og forbereder et aller siste overfall. Der forventer han å dø som en martyr for det han tror på, for å ytterligere etablere sin egen arv. I den forbindelse dreper Bill flere titalls politimenn som angriper hans festning i skogen.

Men etter angrep fra både SWAT og FBI-agenter, blir Bill dødelig såret og dør kort tid senere. En stund senere har imidlertid nyhetene om hans død fått flere tusen mennesker over hele USA til å utagere sitt raseri mot den politiske eliten og USAs mest velstående mennesker, slik Bill hadde oppfordret til på tidligere video. Dette resulterer snart i landsomfattende kaos. Det ender med at en TV-stasjon rapporterer om alle masseskytingene og kaoset før stasjonen selv blir angrepet av en hjemløs mann som også var med i den andre Rampage-filmen. Historien ender med at den hjemløse mannen nærmer seg TV-kameraene, og påstår at Bill Williamson hadde forandret livet hans.

Rollebesetning
--------------

* Brendan Fletcher som Bill Williamson
* Steve Baran som FBI-agent James Molokai
* Ryan McDonell som FBI-agent Vincent Jones
* Scott Patey som FBI-agent Murray
* Crystal Lowe som Bills kjæreste
* Loretta Walsh som en nyhetsreporter
* Zain Meghji som en nyhetsreporter
* Bruce Blain som en hjemløs mann
* Anthony Rogers som en FBI-agent

Eksterne lenker
---------------

* (en) *Rampage: President Down* på Internet Movie Database Rediger på Wikidata

* (en) *Rampage: President Down* på AllMovie Rediger på Wikidata

* (nl) *Rampage: President Down* på MovieMeter Rediger på Wikidata

* (de) *Rampage: President Down* på filmportal.de Rediger på Wikidata

* (en) *Rampage: President Down* på Rotten Tomatoes Rediger på Wikidata

1. ↑   (på en) *Internet Movie Database*, IMDb-nummer tt4146622, Wikidata Q37312,
**Finands luftfartsmuseum** (finsk: *Suomen ilmailumuseo*) er et spesialmuseum for fly og luftfart. Det ligger nær Helsingfors-Vanda lufthavn i Skattmans i Vanda, Finland.

Historie
--------

Organisasjonen bak museet, luftfartsmuseumsforeningen (finsk: *Ilmailumuseoyhdistys ry*) ble etablert 4. desember 1969. Museet ble åpnet i 1972, opprinnelig plassert i kjellerlokalene til terminalbygningen til Helsingfors-Vanda lufthavn, men kunne flytte til egne fasiliteter i 1981. Museet er under stadig ekspansjon med tilfang av nye objekter. Det omfatter i dag en egen kontorfløy, laboratorium, bibliotek, arkiv og et auditorium for 200 besøkende.

Utstillinger
------------

Det finnes bortimot 7 000 objekter i museets samlinger, et bibliotek med 16 000 bøker, 160 000 tidsskrifter og mindre trykksaker om luftfart. Et stort antall servicemanualer for ulike flytyper.

Museet har for tiden[*når?*] 72 fly til utstilling. Noen er unike, som for eksempel det finskbygde Karhumäki Karhu 48B og det lisensbygde franske Caudron C.60

Referanser
----------

1. ↑  "Suomen ilmailumuseo"; besøksdato: 1. januar 2023; Wikimedia import-URL: ; sist oppdatert: 28. november 2022.
2. ↑  «Foundation & History». *Finnish Aviation Museum*. Vantaa: Finnish Aviation Museum Foundation. Arkivert fra originalen 16. august 2011. Besøkt 12. oktober 2012.

Eksterne lenker
---------------

* (fi) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Finnish Aviation Museum – kategori av bilder, video eller lyd på Commons Rediger på Wikidata

* (en) Suomen ilmailumuseo – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | ISNI
 |
**Interstate 35** (kort **I-35**) er en 2525 km lang Interstate Highway i USA. Veien går fra U.S. Route 83 i Laredo i Texas, like nord for grensen mot Mexico til Minnesota State Highway 61 (London Road) og 26th Avenue East i Duluth i Minnesota. På to steder deler veien seg i Interstate 35E og Interstate 35W, dette gjelder storbyområdene Dallas/Fort Worth Metroplex og Minneapolis-Saint Paul. I-35 går gjennom delstatene Texas, Oklahoma, Kansas, Missouri, Iowa og Minnesota.

Interstate 35 passerer flere store byer som San Antonio, Austin, Dallas, Fort Worth, Oklahoma City, Wichita, Kansas City, Des Moines, Minneapolis og Saint Paul.

Eksterne lenker
---------------

* (en) Interstate 35 – kategori av bilder, video eller lyd på Commons Rediger på Wikidata

|  |  |
| --- | --- |
| Interstate Highways i USA (veinummer som slutter på 0 eller 5 i rosa) | Portal U.S. RoadsPortal U.S. Roads |
| 2 | 4 | 5 | 8 | 10 | 12 | 15 | 16 | 17 | 19 | 20 | 22 | 24 | 25 | 26 | 27 | 29 |
| 30 | 35 | 37 | 39 | 40 | 43 | 44 | 45 | 49 | 55 | 57 | 59 | 64 | 65 | 66 | 68 | 69 |
| 70 | 71 | 72 | 73 | 74 | 75 | 76 (W) | 76 (E) | 77 | 78 | 79 | 80 | 81 | 82 | 83 |
| 84 (W) | 84 (E) | 85 | 86 (W) | 86 (E) | 87 | 88 (W) | 88 (E) | 89 | 90 | 91 |
| 93 | 94 | 95 | 96 | 97 | 99 | (238) | 495 | H-1 | H-2 | H-3 |
| **Ikke skiltet** | A-1 | A-2 | A-3 | A-4 | PRI-1 | PRI-2 | PRI-3 |

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Tagalog**  er en filippinsk folkegruppe på øya Luzon. Rundt 18 % av folket på Filippinene er tagaloger. De taler sitt eget språk, tagalog.

Herkomst
--------

Tagalogenes forfedre ankom Luzon antagelig 2000 år f.Kr. fra Kina eller det nordlige Vietnam. Tagalogene er etterkommere av malayiske innvandrere og bosatte seg på det sentrale Luzon, Mindoro, Marinduque og i ringere antall på andre øyer i øygruppen. De fortrengte den blandingsbefolkningen av negritos og tidligere innvandrede malayer som bodde der til de indre strøk. Mange av disse tidligere folkene ble assimilert med tagalogene.

Religion
--------

Om lag 80 % av tagalogene er katolikker, noe som skyldes misjon i den spanske kolonitiden (1565–1898). På 1100-tallet var hinduismen kommet fra Malaysia. Det er uavklart om tagalogene tok til seg denne religion, men de overtok i alle fall en mengde ord og begreper fra det indiske (sanskrit) og malayiske, likeså skriften baybayin, som har forbilder også i det indonesiske (kawi-skrift). Buddhismen kom allerede på 800-tallet fra Kina, men forble en religion for innvandrede kinesere. Islam kom med malayiske og arabiske handelsfolk på 1400-tallet til Luzon. Det oppstod noen muslimske småbyer, blant dem Maynilad, det senere Manila (tagalog: Maynila).

Førkolonial samfunnsstruktur
----------------------------

Medlemmer i det førkoloniale føydale tagalog-samfunn på øya Luzon var de aristokratiske maginoo; de var samfunnets høyeste skikt. Fra denne klassen utgikk *datu*ene og andre politiske ledere som rajahs og lakans. Den neste av stendene var timawaebe, og så fulgte krigerklassen maharlika. Den underste klassen var alipin; denne klassen kunne igjen deles i to stender. 

Da spanjolene ankom Manilabukten i 1570 trakk de på Banaw Lakan Dula i Tondo, senteret i Luzonriket, Rajah (Ladyang) Matanda (Raja Matanda av Sapa) og rajah Suleyman III i det som i dag er Manila.

Litteratur
----------

* Brandstetter: *Tagalen und Madagassen: ein sprachvergleichende Studie*. Luzern (1902)

Eksterne lenker
---------------

* Maharlika and the ancient class system Autor Paul Morrow
* Pre Kolonial Philippines
* Philippine History M.C. Halili (2004), Rex Bookstore, Inc. s. 57

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** LCCN
 |
**Yaxha** (spansk: *Yaxhá*) er et mesoamerikansk arkeologisk funnsted nordøst i Peténbekkenet i Guatemala. Det var tidligere et seremonielt sentrum og by i den førkolumbiske mayasivilisasjonen. Yaxha var den tredje største byen i området og hadde sin storhetstid i den tidlige klassiske perioden (250–600 e.Kr.).

Ruinene av bygninger i den nordlige delen av Yaxha
Byen lå på en ås med utsikt over Yaxhasjøen. Navnet *Yaxha* kommer fra det mayiske ordet *Yax-ha*, som betyr «blågrønt vann». Det anslås at Yaxha-kongeriket omfatta et område 237 km² og hadde et innbyggertall på 42 000 på det meste, i den seine klassiske perioden. Byen ble forlatt i den postklassiske perioden (900–1525).

Ruinene av Yaxha ble først rapportert om av Teoberto Maler, som besøkte dem i 1904. Stedet ble kartlagt i 1930-åra, og igjen i 1970-åra, og det ble begynt med renovering på slutten av 1980-åra. Ruinene omfatter over 500 byggverk fordelt på flere grupper som er bundet sammen av veier. Man har funet om lag 40 steler på stedet.

Eksterne lenker
---------------

* (en) Yaxha – kategori av bilder, video eller lyd på Commons Rediger på Wikidata
* Informasjon om Yaxha (de)
* «The Yaxha Emblem Glyph as *Yax-ha*» av David Stuart (en)

|  |  |
| --- | --- |
| Oppslagsverk/autoritetsdata | GeoNames
 |
***Tag der Freiheit! – Unsere Wehrmacht*** (oversatt: *Frihetens dag! – Våre væpnede styrker*) er en tysk dokumentar- og propagandafilm fra 1935. Filmen er regissert av den berømte filmskaperen Leni Riefenstahl, og skildrer «Rikspartidag for frihet», det tyske nazistpartiet NSDAPs partikongress i Nürnberg i 1935.

Innhold
-------

Mens Riefenstahls tidligere filmer fra rikspartidagene dekket bredden i arrangementene, har denne filmen fokus på Wehrmacht, forsvaret i det nazistiske Tyskland. Bakgrunnen var misnøye fra generalene som mente at den tidligere rikspartidagsfilmen *Viljens triumf* fra 1934 viet for liten oppmerksomhet til de væpnede styrkene.

*Tag der Freiheit! – Unsere Wehrmacht* inneholder:

* Presentasjon av Wehrmacht
* Rikskansler og partifører Adolf Hitlers tale
* Wehrmacht i full eksersis

Filmen avslutter med en montasje av hakekorsflagg til tonene av den tyske nasjonalsangen *Das Lied der Deutschen*, og filmopptak av tyske fly over Nürnberg i hakekorsformasjon.[]

Filmen ble ansett som tapt etter den andre verdenskrig, men en ukomplett utgave ble funnet på 1970-tallet.

Se også
-------

* Rikspartidag for frihet
* Leni Riefenstahl
* Rikspartidagene

Eksterne lenker
---------------

* (en) *Tag der Freiheit! – Unsere Wehrmacht* på Internet Movie Database Rediger på Wikidata

* (en) *Tag der Freiheit! – Unsere Wehrmacht* på AllMovie Rediger på Wikidata

* (de) *Tag der Freiheit! – Unsere Wehrmacht* på filmportal.de Rediger på Wikidata

* (en) *Tag der Freiheit! – Unsere Wehrmacht* på Turner Classic Movies Rediger på Wikidata
* Riefenstahls sider om filmen
**Hordvik** ligger helt nord i Åsane bydel i Bergen kommune, ytterst på neset mellom de gamle ferjeleiene Salhus og Steinestø. E-39 går over Hordvikneset og Nordhordlandsbrua over Salhusfjorden til Flatøy i Nordhordland. Vest for Hordvik ligger Salhus, og i sør Hylkje.

Hordvik skole ligger i Midtre Prestaveg. Stedet har et aktivt musikkorps, det ble stiftet i 1921 og er et av de eldste lag i området. Utbyggingen i Hordvik har gjort at stedet har endret karakter fra en bygd med småbruk og spredt bebyggelse og nå fremstår som tettbebyggelse som nå er en del av og henger sammen med tettstedet Bergen. Ved Hordvik ligger også Tellevik kystfort og Rolls-Royce Marines anlegg, forøvrig mest tettbebyggelse med eneboliger.

Hordvik omfattes av grunnkretsene Hordvik og Veten i Bergen kommune, med totalt 2 375 innbyggere 1. januar 2012, og et samlet areal på 7,48 km², av dette 0,01 km² ferskvann.

I området ligger også gårdene Falkanger, Steinestø, Sætre og Tellevik, samt Indre, Midtre og Ytre Hordvik, som er oppdelt i flere bruk.

Eksterne lenker
---------------

* Kart over Hordvik fra maplandia
* Museumssenteret i Salhus har bilder fra Hordvik

Strøk og boligområder i Bergen kommune

| * v
* d
* r
Åsane bydel |
| --- |
| Blindheim **·** Breistein **·** Dalabygda **·** Eidsvåg **·** Ervik **·** Flaktveit **·** Hjortland **·** Hordvik **·** Hylkje **·** Jordal **·** Mjølkeråen **·** Morvik **·** Nyborg **·** Rolland **·** Salhus **·** Tertnes **·** Ulset **·** Åstveit |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |